Ինքը՝ Աշոտ Հակոբյանը մեզ հետ զրույցի ընթացքում պարբերաբար կրկնում էր, որ այժմ պատշաճ բուժօգնություն է ստանում՝ գովելով բուժկենտրոնի տնօրենին: «Ուզում ա աշխարհն էլ շուռ գա, ես կրկնելու եմ իմ ասածը՝ ինձ ասել են ֆիզիոթերապիայի համար պետք է վճարեմ, կռվով-դավով գնացել եմ տնօրենի մոտ: Մարդն էլ սաղին խառնեց, ասեց՝ տարեք տեղավորեք: Հիմա ինձ ասում են՝ քեզ լավություն ենք արել, դու զանգել բողքում ես... Ի՞նչ միտք ուներ իմ ասածները գցեիք թերթի մեջ... բան էր, ասել եմ: Ես էլի կրկնում եմ՝ կռվով եմ ամեն ինչ արել, մինչև տնօրենի մոտ հասնելը: ...Էլի եմ կրկնում՝ նախարարը շատ վատ բան է արել, որ մեզ զրկել է մեր իրավունքներից՝ գցելով հիվանդանոցները, կռվի մեջ է գցել: Առաջ գնում էինք պետպատվերը վերցնում էինք, սուսուփուս մեր բուժումը ստանում էինք: Հիմա ես եկել եմ ստեղ ու ընկել եմ սկանդալի մեջ: Ո՞վ է մեղավոր՝ իհարկե նախարարը», - ասաց նա՝ հավելելով, որ նախքան այս դեպքը, 7 տարի բուժում է ստացել Կարմիր խաչի առողջարանում: